उन्होंने कश्यप और मोटवानी से 10 करोड़ रूपये के हर्जाने की मांग की है। अंतरिम आदेश के लिये बहल की याचिका पर सुनवाई कर रहे न्यायमूर्ति एस जे कथावाला ने पूछा कि क्या पक्ष आपसी सहमति से मामले को सुलझाने पर विचार करेंगे। उन्होंने वकीलों से पूछा, ‘‘क्या इस मामले को खत्म करने का कोई तरीका है? कृपया देखिये कि क्या पक्ष ऐसा करने को इच्छुक हैं।’’ अदालत ने बहल को निर्देश दिया कि वह अपने आवेदन में उस महिला को भी प्रतिवादी बनाएं जिसने उन पर आरोप लगाया है। अदालत ने कहा कि उससे सुनना भी वाजिब होगा।